Vincas Babilius (1903)

Vincas Babilius (1903 m. sausio 7 d. Kalnėnuose, Jurbarko valsčius – 1986 m. balandžio 25 d. Kaune) – Lietuvos inžinierius, liejininkystės specialistas, technikos mokslų kandidatas.

Biografija 
1932 m. baigė Vytauto Didžiojo universitetą, 1936 m. – Paryžiaus aukštąją liejininkystės mokyklą.

1936–1940 m. dirbo Ginklavimosi valdyboje ir Tyrimų laboratorijoje. 1940–1946 m. Vytauto Didžiojo universiteto, 1946–1948 m. Celiuliozės ir popieriaus technikumo dėstytojas.

1953–1955 m. gamyklos „Neris“ vyriausiasis inžinierius. 1954 m. technikos mokslų kandidatas. 1955–1961 m. Lietuvos žemės ūkio akademijos dėstytojas, 1957–1960 m. Mašinų remonto ir metalų technologijos katedros vedėjas. 1961–1977 m. Kauno politechnikos instituto dėstytojas, nuo 1958 m. docentas.

Atminimo įamžinimas 
 1998 m. vasario 22 d. KTU Mechanikos fakulteto, Metalų technologijos katedros liejininkystės mokslo laboratorijoje (AB „Kauno ketaus liejykla“, R. Kalantos g. 49) atidengta memorialinė lenta su bareljefu (skulpt. Vladas Žuklys).
 1998 m. vasario 23 d. V. Babiliaus vardas suteiktas KTU Liejininkystės mokslo laboratorijai.

Bibliografija 
 Metalininko žinynas, su kt., 1961 m.
 Atspariojo špižiaus su sferoidiniu grafitu gamyba ir terminis apdirbimas, su Borisu Liaudžiu, 1962 m.
 Kaip taupyti metalą, 1963 m.

Šaltiniai 

Lietuvos inžinieriai
Lietuvos metalurgai
Lietuvos pedagogai